ભાજપ માટે સૌથી સલામત ગણાતી વારાણસી બેઠક ઉપર એમ તો નરેન્દ્ર મોદીના વિજયની સૌથી વધુ શક્યતાઓ ગણાય છે અને 24મી એપ્રિલે મોદીના ઉમેદવારી પત્ર ભરવાના કાર્યક્રમમાં જે રીતે ભીડ ઉમટી હતી, તેનાથી તેમનો ઉત્સાહ ઓર વધી ગયો હતો. બીજી બાજુ અરવિંદ કેજરીવાલ અને રાહુલ ગાંધીના રોડ શોમાં પણ એટલી જ ભીડ ઉમટી હતી. ત્રણે નેતાઓના ચૂંટણી કાર્યક્રમોમાં ઉમટેલી ભીડ આજે મતોમાં તો બદલાઈ છે અને એટલે જ ભારે મતદાન થયું છે.